Ανήλικα στο Χαϊντεραμπάντ της Ινδίας.
Η **Φαλαρίδα** (αγγλ.: *Eurasian coot*), γνωστή και με άλλα ονόματα στην Ελλάδα όπως: αγριοπουλάδα, καρακούσι, λούφα, μαυρόκοτα, μαυροκοτί, μαυρόπουλο, μπάλιζα, μπάλιτζα, φαλαρίδα, φόλεγα, είναι πτηνό μέλος της οικογένειας την Ραλλιδών (Rallidae).

Κατανομή
--------

Η Φαλαρίδα αναπαράγεται σε μικρές και μεγάλες λίμνες ανανεώσιμων υδάτων. Εμφανίζεται και αναπαράγεται στην Ευρώπη, Αυστραλία και Αφρική. Το είδος έχει προσφάτως εξαπλωθεί και στη Νέα Ζηλανδία. Κατοικεί στα ηπιότερα κλίματα στις περιοχές όπου απαντάται, αλλά αποδημεί σε νοτιότερα και δυτικότερα μέρη της Ασίας το χειμώνα καθώς τα νερά παγώνουν.

Περιγραφή
---------

Ενήλικο πτηνό ταΐζει τα μικρά του σε μια Ινδική στέρνα στο Χαϊντεραμπάντ της Ινδίας.
Η Φαλαρίδα έχει μήκος 36–42 cm, και είναι κυρίως μαύρη εκτός μίας μετωπιαίας λευκής ασπίδας. Τα μάτια της έχουν χαρακτηριστικό κόκκινο χρώμα. Ως κολυμβητικό είδος, η Φαλαρίδα διαθέτει μερική ενίσχυση στα μακριά δυνατά δάχτυλα των ποδιών.

Το ανήλικο είναι πιο ανοιχτόχρωμο από το ενήλικο, με υπόλευκο στήθος και δεν έχει την μετωπιαία ασπίδα. Το μαύρο φτέρωμα των ενήλικων αναπτύσσεται όταν είναι 3-4 μηνών, αλλά η ασπίδα εμφανίζεται στην πλήρη ανάπτυξη, μετά από έναν χρόνο ή και κάποιες φορές αργότερα.

Είναι θορυβώδες πτηνό με ευρύ ρεπερτόριο από ήχους παράγοντας τριξίματα ή κρώζοντας κυρίως τις νύχτες.

Συμπεριφορά
-----------

Η Φαλαρίδα δεν είναι τόσο κρυψίνους όσο τα υπόλοιπα πτηνά της οικογένειας των Ραλλιδών. Μπορεί να φανεί να κολυμπάει σε ανοιχτά νερά ή να περπατάει σε περιοχές με γρασίδι δίπλα σε νερά. Είναι επιθετικό είδος και ισχυρά διεκδικητικό ως προς την περιοχή κατά τη διάρκεια της περιόδου αναπαραγωγής του, καθώς και οι δύο γονείς συμμετέχουν στην άμυνα του χώρου τους. Κατά τη διάρκεια της μη αναπαραγωγής μπορεί να σχηματίσουν μεγάλα σμήνη, πιθανώς σχετιζόμενα με την αποφυγή θηρευτών.

Είναι διστακτικό στην πτήση και συνήθως απογειώνεται κατά μήκος του νερού με παφλασμούς. Το ίδιο γίνεται και όταν δεν πετάει, όταν ταξιδεύει μικρές αποστάσεις με ταχύτητα σε εδαφικές διαμάχες. Όπως συμβαίνει με πολλά πτηνά της ίδιας οικογένειας, η αδύναμη πτήση του δεν εμπνέει αυτοπεποίθηση, αλλά στην αποδήμηση, κυρίως τις νύχτες, μπορεί να καλύψει πολύ μεγάλες αποστάσεις. Κουνάει το κεφάλι καθώς κολυμπά και κάνει μικρές βουτιές που ξεκινούν από μικρά άλματα. 

### Αναπαραγωγή

Φωλιά στο Χαϊντεραμπάντ της Ινδίας.
Το είδος χτίζει τη φωλιά του από ξερά καλάμια και χόρτα κοντά στις όχθες των νερών ή σε εμπόδια μέσα στο νερό που εξέχουν από αυτό. Γεννά έως και 10 αυγά, εντούτοις συνήθως μόνο 3 επιβιώνουν εξαιτίας της βίαιης συμπεριφοράς των γονέων.

Οι Φαλαρίδες μπορούν να είναι πολύ βίαιες στα μικρά τους όταν βρίσκονται υπό πίεση, όπως σε περιόδους έλλειψης φαγητού. Θα τσιμπούν με το ράμφος τους τα μικρά που ζητούν φαγητό, επαναλαμβανόμενα, μέχρι το μικρό να σταματήσει και να πεθάνει από την πείνα. Αν τα μικρά συνεχίσουν να ζητούν φαγητό, μπορεί να τα τσιμπήσουν τόσο δυνατά ώστε να τα σκοτώσουν.

### Διατροφή

Φαλαρίδα τρέφεται στην Τασμανία της Αυστραλίας.
Η Φαλαρίδα είναι παμφάγο πτηνό και τρέφεται με ποικιλία τροφών όπως αυγά από άλλα πουλιά του νερού, καθώς και με φύκη, βλάστηση, σπόρους και φρούτα. Δείχνει μεγάλη διαφοροποίηση στις διατροφικές του τεχνικές βοσκώντας σε γη ή στο νερό. Στο νερό μπορεί να καταλήξει να τρέφεται όπως η αγριόπαπια ή να βουτά αναζητώντας φαγητό.

Κατάσταση
---------

Η Φαλαρίδα είναι ένα από τα είδη στα οποία εφαρμόζεται η *Συμφωνία της Διατήρησης των Αφρικανο-Ευρασιατικών Αποδημητικών Υδρόπτηνων* (*Agreement on the Conservation of African-Eurasian Migratory Waterbirds* - AEWA).

Γκαλερί
-------

* Ανήλικη ΦαλαρίδαΑνήλικη Φαλαρίδα
* στο Ουπαλάντου της Ινδίας.στο Ουπαλάντου της Ινδίας.
* στο Ουπαλάντου της Ινδίας.στο Ουπαλάντου της Ινδίας.
* Χαϊντεραμπάντ, Ινδία.Χαϊντεραμπάντ, Ινδία.
* Ανήλικο στο Χαϊντεραμπάντ της Ινδίας.Ανήλικο στο Χαϊντεραμπάντ της Ινδίας.
* Οικογένεια στο Χαϊντεραμπάντ της Ινδίας.Οικογένεια στο Χαϊντεραμπάντ της Ινδίας.
* Σε σύναξη στο Μπαρατπούρ της Ινδίας.Σε σύναξη στο Μπαρατπούρ της Ινδίας.
* Στην Ινδία.Στην Ινδία.
* Στην Ινδία.Στην Ινδία.
* 
* Γονείς ταΐζοντας τα μικρά τους.Γονείς ταΐζοντας τα μικρά τους.
* Στο St James's Park στο Λονδίνο.Στο St James's Park στο Λονδίνο.
* Η μετωπιαία ασπίδα.Η μετωπιαία ασπίδα.
* Σε παγωμένη λίμνη.Σε παγωμένη λίμνη.
* Αρσενική και θηλυκή στη φωλιά με τρεις νεοσσούς.Αρσενική και θηλυκή στη φωλιά με τρεις νεοσσούς.
* Στο Πανεπιστήμιο του Γουόρικ.Στο Πανεπιστήμιο του Γουόρικ.
* Museum specimenMuseum specimen

Ήχοι
----

* Κάλεσμα Φαλαρίδας (αρχείο Ogg)

Αναφορές
--------

1. ↑  BirdLife International (2004). *Fulica atra*. 2006. *IUCN Red List of Threatened Species*. IUCN 2006. www.iucnredlist.org. Ανακτήθηκε 10 May 2006. Database entry includes justification for why this species is of least concern.
2. ↑  
«List of the Birds οf Greece». *Ελληνική Ορνιθολογική Εταιρεία* (στα Αγγλικά). Ανακτήθηκε στις 29 Απριλίου 2019.
3. ↑  «Φαλαρίδα: *Fulica atra*, Ένα υδρόβιο για όλους». *Κυνηγότοπος: OnLine περιοδικό για τη φύση και το κυνήγι*. 1 Μαρτίου 2006. Αρχειοθετήθηκε από το πρωτότυπο στις 22 Απριλίου 2021. Ανακτήθηκε στις 29 Απριλίου 2019.
4. ↑  Cave,A.J.; J.Visser; A.C. Perdeck. (1989). "Size and quality of the Coot (Fulica atra) territory in relation to age of its tenants and neighbours". *Ardea* **77**: 87 - 97
5. ↑  van den Hout PJ (2006) "Dense foraging flotillas of Eurasian coots *Fulica atra* explained by predation by Ganges soft-shell turtle *Aspideretus gangeticus*?". *Ardea* **94** (2): 271-274
6. ↑  Attenborough, David, (1998) *Life of Birds*, Princeton University Press; ISBN 978-0-691-01633-7.
7. ↑  Martin R. Perrow, J. Hans Schutten, John R. Howes, Tim Holzer, F. Jane Madgwick and Adrian J. D. Jowitt (1997) "Interactions between coot (*Fulica atra*) and submerged macrophytes: the role of birds in the restoration process". *Hydrobiologia* **342/343**: 241–255 doi:10.1023/A:1017007911190
8. ↑  Brigitte J. Bakker and Robin A. Fordham (1993) "Diving behaviour of the Australian Coot in a New Zealand lake Αρχειοθετήθηκε 2009-01-27 στο Wayback Machine.". *Notornis* **40** (2): 131–136

Εξωτερικοί σύνδεσμοι
--------------------

* Βίντεο Φαλαρίδων στη Συλλογή Πτηνών του Διαδικτύου (Internet Bird Collection)
* Ενηλικίωση και Αναπαραγωγή (PDF) από τον Javier Blasco-Zumeta

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φαλαρίδα** |

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Φαλαρίδα** |